Auditor's report — COM7, period 2019 (audited, opinion: unqualified)
Auditor firm: PwC
Signing partner: พงทวี  รัตนะโกเศศ

บริษัท คอมเซเว่น จํากัด (มหาชน)

งบการเงินรวมและงบการเงินเฉพาะกิจการ

วันที่ 31 ธันวาคม พ.ศ. 2562

รายงานของผู้สอบบัญชีรับอนุญาต

เสนอผู้ถือหุ้นของบริษัท คอมเซเว่น จํากัด (มหาชน)

ความเห็น

ข้าพเจ้าเห็นว่า งบการเงินรวมของบริษัท คอมเซเว่น จํากัด (มหาชน) (บริษัท) และบริษัทย่อย (กลุ่มกิจการ) และงบการเงินเฉพาะกิจการ
ของบริษัทแสดงฐานะการเงินรวมของกลุ่มกิจการและฐานะการเงินเฉพาะกิจการของบริษัท ณ วันที่ 31 ธันวาคม พ.ศ. 2562 และ
ผลการดำเนินงานรวมและผลการดำเนินงานเฉพาะกิจการ กระแสเงินสดรวมและกระแสเงินสดเฉพาะกิจการสำหรับปีสิ้นสุดวันเดียวกัน 
โดยถูกต้องตามที่ควรในสาระสำคัญตามมาตรฐานการรายงานทางการเงิน

งบการเงินที่ตรวจสอบ

งบการเงินรวมและงบการเงินเฉพาะกิจการประกอบด้วย

งบแสดงฐานะการเงินรวมและงบแสดงฐานะการเงินเฉพาะกิจการ ณ วันที่ 31 ธันวาคม พ.ศ. 2562

งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการสำหรับปีสิ้นสุดวันเดียวกัน

งบแสดงการเปลี่ยนแปลงส่วนของเจ้าของรวมและงบแสดงการเปลี่ยนแปลงส่วนของเจ้าของเฉพาะกิจการสำหรับปีสิ้นสุดวันเดียวกัน

งบกระแสเงินสดรวมและงบกระแสเงินสดเฉพาะกิจการสำหรับปีสิ้นสุดวันเดียวกัน และ

หมายเหตุประกอบงบการเงินรวมและงบการเงินเฉพาะกิจการซึ่งรวมถึงหมายเหตุสรุปนโยบายการบัญชีที่สำคัญ

เกณฑ์ในการแสดงความเห็น

ข้าพเจ้าได้ปฏิบัติงานตรวจสอบตามมาตรฐานการสอบบัญชี ความรับผิดชอบของข้าพเจ้าได้กล่าวไว้ในส่วนของความรับผิดชอบของ
ผู้สอบบัญชีต่อการตรวจสอบงบการเงินรวมและงบการเงินเฉพาะกิจการในรายงานของข้าพเจ้า ข้าพเจ้ามีความเป็นอิสระจากกลุ่มกิจการและบริษัทตามข้อกำหนดจรรยาบรรณของผู้ประกอบวิชาชีพบัญชีในส่วนที่เกี่ยวข้องกับการตรวจสอบงบการเงินรวมและงบการเงินเฉพาะกิจการ
ที่กำหนดโดยสภาวิชาชีพบัญชีในพระบรมราชูปถัมภ์ และข้าพเจ้าได้ปฏิบัติตามความรับผิดชอบด้านจรรยาบรรณอื่น ๆ ซึ่งเป็นไปตามข้อกำหนดเหล่านี้ ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

เรื่องสำคัญในการตรวจสอบ

เรื่องสำคัญในการตรวจสอบคือเรื่องต่าง ๆ ที่มีนัยสำคัญที่สุดตามดุลยพินิจเยี่ยงผู้ประกอบวิชาชีพของข้าพเจ้าในการตรวจสอบงบการเงินรวมและงบการเงินเฉพาะกิจการสำหรับงวดปัจจุบัน ข้าพเจ้าได้นำเรื่องเหล่านี้มาพิจารณาในบริบทของการตรวจสอบงบการเงินรวมและงบการเงินเฉพาะกิจการโดยรวมและในการแสดงความเห็นของข้าพเจ้า ทั้งนี้ ข้าพเจ้าไม่ได้แสดงความเห็นแยกต่างหากสำหรับเรื่องเหล่านี้

ข้อมูลอื่น

กรรมการเป็นผู้รับผิดชอบต่อข้อมูลอื่น ข้อมูลอื่นประกอบด้วย ข้อมูลซึ่งรวมอยู่ในรายงานประจำปี แต่ไม่รวมถึงงบการเงินรวมและงบการเงินเฉพาะกิจการ และรายงานของผู้สอบบัญชีที่อยู่ในรายงานนั้น ข้าพเจ้าคาดว่าข้าพเจ้าจะได้รับรายงานประจำปีภายหลังวันที่ในรายงานของผู้สอบบัญชีนี้

ความเห็นของข้าพเจ้าต่องบการเงินรวมและงบการเงินเฉพาะกิจการไม่ครอบคลุมถึงข้อมูลอื่น และข้าพเจ้าไม่ได้ให้ความเชื่อมั่นต่อข้อมูลอื่น

ความรับผิดชอบของข้าพเจ้าที่เกี่ยวเนื่องกับการตรวจสอบงบการเงินรวมและงบการเงินเฉพาะกิจการคือ การอ่านและพิจารณาว่าข้อมูลอื่น
มีความขัดแย้งที่มีสาระสำคัญกับงบการเงินรวมและงบการเงินเฉพาะกิจการ หรือกับความรู้ที่ได้รับจากการตรวจสอบของข้าพเจ้า หรือปรากฏว่าข้อมูลอื่นมีการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

เมื่อข้าพเจ้าได้อ่านรายงานประจำปี หากข้าพเจ้าสรุปได้ว่ามีการแสดงข้อมูลที่ขัดต่อข้อเท็จจริงอันเป็นสาระสำคัญ ข้าพเจ้าต้องสื่อสารเรื่องดังกล่าวกับคณะกรรมการตรวจสอบ

ความรับผิดชอบของกรรมการต่องบการเงินรวมและงบการเงินเฉพาะกิจการ

กรรมการมีหน้าที่รับผิดชอบในการจัดทำและนำเสนองบการเงินรวมและงบการเงินเฉพาะกิจการเหล่านี้ โดยถูกต้องตามที่ควรตามมาตรฐานการรายงานทางการเงิน และรับผิดชอบเกี่ยวกับการควบคุมภายในที่กรรมการพิจารณาว่าจำเป็น เพื่อให้สามารถจัดทำงบการเงินรวมและงบการเงินเฉพาะกิจการที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ในการจัดทำงบการเงินรวมและงบการเงินเฉพาะกิจการ กรรมการรับผิดชอบในการประเมินความสามารถของกลุ่มกิจการและบริษัทในการดำเนินงานต่อเนื่อง เปิดเผยเรื่องที่เกี่ยวกับการดำเนินงานต่อเนื่อง (ตามความเหมาะสม) และการใช้เกณฑ์การบัญชีสำหรับการดำเนินงานต่อเนื่อง เว้นแต่กรรมการมีความตั้งใจที่จะเลิกกลุ่มกิจการและบริษัท หรือหยุดดำเนินงาน หรือไม่สามารถดำเนินงานต่อเนื่องต่อไปได้

คณะกรรมการตรวจสอบมีหน้าที่ช่วยกรรมการในการกำกับดูแลกระบวนการในการจัดทำรายงานทางการเงินของกลุ่มกิจการและบริษัท

ความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการ

การตรวจสอบของข้าพเจ้ามีวัตถุประสงค์เพื่อให้ได้ความเชื่อมั่นอย่างสมเหตุสมผลว่างบการเงินรวมและงบการเงินเฉพาะกิจการโดยรวมปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ ไม่ว่าจะเกิดจากการทุจริตหรือข้อผิดพลาด และเสนอรายงานของผู้สอบบัญชีซึ่งรวมความเห็นของข้าพเจ้าอยู่ด้วย ความเชื่อมั่นอย่างสมเหตุสมผลคือความเชื่อมั่นในระดับสูง แต่ไม่ได้เป็นการรับประกันว่าการปฏิบัติงานตรวจสอบตามมาตรฐานการสอบบัญชีจะสามารถตรวจพบข้อมูลที่ขัดต่อข้อเท็จจริงอันเป็นสาระสำคัญที่มีอยู่ได้เสมอไป ข้อมูลที่ขัดต่อข้อเท็จจริงอาจเกิดจากการทุจริตหรือข้อผิดพลาด และถือว่ามีสาระสำคัญเมื่อคาดการณ์อย่างสมเหตุสมผลได้ว่ารายการที่ขัดต่อข้อเท็จจริงแต่ละรายการ หรือทุกรายการรวมกันจะมีผลต่อการตัดสินใจทางเศรษฐกิจของผู้ใช้งบการเงินรวมและงบการเงินเฉพาะกิจการเหล่านี้

ในการตรวจสอบของข้าพเจ้าตามมาตรฐานการสอบบัญชี ข้าพเจ้าได้ใช้ดุลยพินิจเยี่ยงผู้ประกอบวิชาชีพและการสังเกต และสงสัยเยี่ยงผู้ประกอบวิชาชีพตลอดการตรวจสอบ การปฏิบัติงานของข้าพเจ้ารวมถึง

ระบุและประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงินรวมและงบการเงินเฉพาะกิจการ ไม่ว่าจะเกิดจากการทุจริตหรือข้อผิดพลาด ออกแบบและปฏิบัติงานตามวิธีการตรวจสอบเพื่อตอบสนองต่อความเสี่ยงเหล่านั้น และได้หลักฐานการสอบบัญชีที่เพียงพอและเหมาะสมเพื่อเป็นเกณฑ์ในการแสดงความเห็นของข้าพเจ้า ความเสี่ยงที่ไม่พบข้อมูลที่ขัดต่อข้อเท็จจริงอันเป็นสาระสำคัญซึ่งเป็นผลมาจากการทุจริตจะสูงกว่าความเสี่ยงที่เกิดจากข้อผิดพลาด เนื่องจากการทุจริตอาจเกี่ยวกับการ
สมรู้ร่วมคิด การปลอมแปลงเอกสารหลักฐาน การตั้งใจละเว้นการแสดงข้อมูล การแสดงข้อมูลที่ไม่ตรงตามข้อเท็จจริงหรือการแทรกแซงการควบคุมภายใน

ทำความเข้าใจในระบบการควบคุมภายในที่เกี่ยวข้องกับการตรวจสอบ เพื่อออกแบบวิธีการตรวจสอบที่เหมาะสมกับสถานการณ์ 
แต่ไม่ใช่เพื่อวัตถุประสงค์ในการแสดงความเห็นต่อความมีประสิทธิผลของการควบคุมภายในของกลุ่มกิจการและบริษัท

ประเมินความเหมาะสมของนโยบายการบัญชีที่กรรมการใช้และความสมเหตุสมผลของประมาณการทางบัญชี และการเปิดเผยข้อมูล
ที่เกี่ยวข้องซึ่งจัดทำขึ้นโดยกรรมการ

สรุปเกี่ยวกับความเหมาะสมของการใช้เกณฑ์การบัญชีสำหรับการดำเนินงานต่อเนื่องของกรรมการจากหลักฐานการสอบบัญชีที่ได้รับ และประเมินว่ามีความไม่แน่นอนที่มีสาระสำคัญที่เกี่ยวกับเหตุการณ์หรือสถานการณ์ที่อาจเป็นเหตุให้เกิดข้อสงสัยอย่างมีนัยสำคัญ
ต่อความสามารถของกลุ่มกิจการและบริษัทในการดำเนินงานต่อเนื่องหรือไม่ ถ้าข้าพเจ้าได้ข้อสรุปว่ามีความไม่แน่นอนที่มีสาระสำคัญ ข้าพเจ้าต้องกล่าวไว้ในรายงานของผู้สอบบัญชีของข้าพเจ้าโดยให้ข้อสังเกตถึงการเปิดเผยข้อมูลในงบการเงินรวมและงบการเงินเฉพาะกิจการที่เกี่ยวข้อง หรือถ้าการเปิดเผยดังกล่าวไม่เพียงพอ ความเห็นของข้าพเจ้าจะเปลี่ยนแปลงไป ข้อสรุปของข้าพเจ้าขึ้นอยู่กับหลักฐานการสอบบัญชีที่ได้รับจนถึงวันที่ในรายงานของผู้สอบบัญชีของข้าพเจ้า อย่างไรก็ตาม เหตุการณ์หรือสถานการณ์
ในอนาคตอาจเป็นเหตุให้กลุ่มกิจการและบริษัทต้องหยุดการดำเนินงานต่อเนื่อง

ประเมินการนำเสนอ โครงสร้างและเนื้อหาของงบการเงินรวมและงบการเงินเฉพาะกิจการโดยรวม รวมถึงการเปิดเผยข้อมูลว่า
งบการเงินรวมและงบการเงินเฉพาะกิจการแสดงรายการ และเหตุการณ์ในรูปแบบที่ทำให้มีการนำเสนอข้อมูลโดยถูกต้องตามที่ควรหรือไม่

ได้รับหลักฐานการสอบบัญชีที่เหมาะสมอย่างเพียงพอเกี่ยวกับข้อมูลทางการเงินของกิจการภายในกลุ่มหรือกิจกรรมทางธุรกิจภายในกลุ่มกิจการเพื่อแสดงความเห็นต่องบการเงินรวม ข้าพเจ้ารับผิดชอบต่อการกำหนดแนวทาง การควบคุมดูแลและการปฏิบัติงานตรวจสอบกลุ่มกิจการ ข้าพเจ้าเป็นผู้รับผิดชอบแต่เพียงผู้เดียวต่อความเห็นของข้าพเจ้า

ข้าพเจ้าได้สื่อสารกับคณะกรรมการตรวจสอบในเรื่องต่าง ๆ ที่สำคัญซึ่งรวมถึงขอบเขตและช่วงเวลาของการตรวจสอบตามที่ได้วางแผนไว้ ประเด็นที่มีนัยสำคัญที่พบจากการตรวจสอบ และข้อบกพร่องที่มีนัยสำคัญในระบบการควบคุมภายในหากข้าพเจ้าได้พบในระหว่างการตรวจสอบของข้าพเจ้า

ข้าพเจ้าได้ให้คำรับรองแก่คณะกรรมการตรวจสอบว่า ข้าพเจ้าได้ปฏิบัติตามข้อกำหนดจรรยาบรรณที่เกี่ยวข้องกับความเป็นอิสระและได้สื่อสารกับคณะกรรมการตรวจสอบเกี่ยวกับความสัมพันธ์ทั้งหมด ตลอดจนเรื่องอื่นซึ่งข้าพเจ้าเชื่อว่ามีเหตุผลที่บุคคลภายนอกอาจพิจารณาว่ากระทบต่อความเป็นอิสระของข้าพเจ้าและมาตรการที่ข้าพเจ้าใช้เพื่อป้องกันไม่ให้ข้าพเจ้าขาดความเป็นอิสระ

จากเรื่องที่สื่อสารกับคณะกรรมการตรวจสอบ ข้าพเจ้าได้พิจารณาเรื่องต่าง ๆ ที่มีนัยสำคัญที่สุดในการตรวจสอบงบการเงินรวมและงบการเงิน
เฉพาะกิจการในงวดปัจจุบันและกำหนดเป็นเรื่องสำคัญในการตรวจสอบ ข้าพเจ้าได้อธิบายเรื่องเหล่านี้ในรายงานของผู้สอบบัญชี เว้นแต่กฎหมายหรือข้อบังคับไม่ให้เปิดเผยต่อสาธารณะเกี่ยวกับเรื่องดังกล่าว หรือในสถานการณ์ที่ยากที่จะเกิดขึ้น ข้าพเจ้าพิจารณาว่าไม่ควรสื่อสารเรื่องดังกล่าวในรายงานของข้าพเจ้าเพราะการกระทำดังกล่าวสามารถคาดการณ์ได้อย่างสมเหตุผลว่าจะมีผลกระทบในทางลบมากกว่าผลประโยชน์ต่อส่วนได้เสียสาธารณะจากการสื่อสารดังกล่าว

บริษัท ไพร้ซวอเตอร์เฮาส์คูเปอร์ส เอบีเอเอส จำกัด

พงทวี  รัตนะโกเศศ

ผู้สอบบัญชีรับอนุญาตเลขที่ 7795

กรุงเทพมหานคร

20 กุมภาพันธ์ พ.ศ. 2563

| เรื่องสำคัญในการตรวจสอบ | วิธีการตรวจสอบของข้าพเจ้าในเรื่องสำคัญในการตรวจสอบ |

| ความเพียงพอของค่าเผื่อสินค้าล้าสมัยและเคลื่อนไหวช้า |  |

| อ้างถึงหมายเหตุประกอบงบการเงินรวมข้อ 4 เรื่อง ประมาณการทางบัญชีที่สำคัญและการใช้ดุลยพินิจเกี่ยวกับค่าเผื่อมูลค่าสินค้าลดลง และข้อ 9 เรื่องสินค้าคงเหลือ - สุทธิ  มูลค่าสินค้าคงเหลือ ณ วันที่ 31 ธันวาคม พ.ศ. 2562 จำนวน 4,819 ล้านบาท คิดเป็นร้อยละ 53 ของมูลค่าสินทรัพย์รวมใน งบการเงินรวม สินค้าคงเหลือเหล่านี้ประกอบด้วย สินค้าประเภท ไอที โทรศัพท์มือถือ และอุปกรณ์เสริม ซึ่งเป็นสินค้าที่มีการเปลี่ยนแปลงทางเทคโนโลยีที่รวดเร็ว การเปลี่ยนแปลงดังกล่าวส่งผลกระทบทำให้สินค้าคงเหลือของกลุ่มกิจการล้าสมัยและ ไม่สามารถจำหน่ายสินค้าคงเหลือดังกล่าวได้ทันท่วงที   ค่าเผื่อสินค้าคงเหลือล้าสมัยและเคลื่อนไหวช้าคำนวณจากการใช้อัตราร้อยละของสินค้าล้าสมัยและเคลื่อนไหวช้า ซึ่งประเมินจากดุลยพินิจของผู้บริหาร โดยพิจารณาจากข้อมูลในอดีตของระดับของสินค้าคงเหลือล้าสมัยและเคลื่อนไหวช้า และมุมมองของผู้บริหาร ต่อลักษณะและอายุของสินค้าคงเหลือ ณ ปัจจุบัน   ข้าพเจ้าให้ความสำคัญเกี่ยวกับเรื่องนี้เนื่องจากสินค้าคงเหลือ มีจำนวนที่เป็นสาระสำคัญต่องบการเงินรวมและการตั้งค่าเผื่อสินค้าคงเหลือล้าสมัยและเคลื่อนไหวช้ามีความเกี่ยวข้องกับการใช้ ดุลยพินิจของผู้บริหารในการประเมินระดับความเพียงพอของค่าเผื่อของสินค้าคงเหลือ | วิธีการตรวจสอบของข้าพเจ้ารวมถึงการทำความเข้าใจนโยบาย ของกลุ่มกิจการในการรับรู้ค่าเผื่อสินค้าล้าสมัยและเคลื่อนไหวช้า และการสอบถามผู้บริหารในเชิงทดสอบเกี่ยวกับดุลยพินิจและ ข้อสมมติฐานในเรื่องการกำหนดอัตราร้อยละของค่าเผื่อสินค้าล้าสมัยและเคลื่อนไหวช้า   ข้าพเจ้าประเมินความสมเหตุสมผลของอัตราร้อยละของค่าเผื่อสินค้าล้าสมัยและเคลื่อนไหวช้าโดยเปรียบเทียบกับอัตราร้อยละของขาดทุนจากสินค้าล้าสมัยและเคลื่อนไหวช้าในอดีตของแต่ละกลุ่มประเภทสินค้า ข้อมูลราคาตลาดที่มีอยู่ในปัจจุบัน และรายการขายที่เกิดขึ้นภายหลังวันที่ในงบแสดงฐานะการเงิน รวมถึงการวิเคราะห์อัตราการหมุนเวียนของสินค้าคงเหลือ   ข้าพเจ้าได้สุ่มทดสอบการคำนวณอายุของสินค้าคงเหลือในรายงานอายุสินค้าคงเหลือที่จัดทำโดยผู้บริหารของกลุ่มกิจการ และ การคำนวณการตั้งค่าเผื่อสินค้าล้าสมัยและเคลื่อนไหวช้าและเปรียบเทียบกับการประมาณการสินค้าคงเหลือล้าสมัยและเคลื่อนไหวช้าของผู้บริหาร   จากวิธีปฏิบัติงานของข้าพเจ้าดังกล่าวข้างต้น ข้าพเจ้าพบว่า การกำหนดอัตราร้อยละของการตั้งค่าเผื่อสินค้าล้าสมัยและเคลื่อนไหวช้าอยู่ในระดับที่สมเหตุสมผลและยอมรับได้ตามหลักฐานสนับสนุน |

|  |  |

| การปันส่วนราคาซื้อในการรวมกิจการ  ตามที่ได้เปิดเผยในหมายเหตุประกอบงบการเงินข้อ 12 เรื่อง เงินลงทุนในบริษัทย่อย   ในระหว่างปี พ.ศ. 2561 กลุ่มกิจการได้ลงทุนในหุ้นสามัญของบริษัท ดีเอ็นเอ รีเทล ลิ้งค์ จำกัด ซึ่งจัดประเภทเป็นเงินลงทุนในบริษัทย่อยทางอ้อม กลุ่มกิจการได้ใช้ผู้เชี่ยวชาญอิสระด้านการประเมินมูลค่า คำนวณหามูลค่ายุติธรรมของสินทรัพย์สุทธิที่ได้มาและการปันส่วนราคาซื้อในการการรวมธุรกิจ (Purchase Price Allocation) เสร็จสิ้นในปี พ.ศ. 2562 โดยผู้บริหารของกลุ่มกิจการประเมินว่ามูลค่ายุติธรรมของสินทรัพย์สุทธิที่ได้มาที่ระบุได้รวมมูลค่าของชื่อทางการค้า จำนวน 66 ล้านบาท และมีค่าความนิยมที่เกิดขึ้นจากการรวมธุรกิจ จำนวน  72 ล้านบาท ซึ่งเป็นส่วนหนึ่งในขั้นตอนการปันส่วนราคาซื้อในการรวมกิจการ   ข้าพเจ้าให้ความสำคัญในเรื่องการรวมธุรกิจเกี่ยวกับการปันส่วนราคา  ซื้อในการรวมกิจการและการคำนวณหามูลค่ายุติธรรมของสินทรัพย์สุทธิที่ได้มา โดยเฉพาะชื่อทางการค้า ที่เกิดขึ้นจากการรวมธุรกิจ เนื่องจากเป็นเรื่องที่มีการใช้ดุลยพินิจที่สำคัญของผู้บริหาร วิธีการวัดมูลค่า รวมถึงข้อมูลและข้อสมมติฐานที่ใช้ในการคำนวณนั้นมีผลกระทบต่อมูลค่ายุติธรรมของชื่อทางการค้า ข้อสมมติฐาน ที่สำคัญ เช่น ผลการดำเนินงานในอนาคต อัตราคิดลด และอายุการให้ประโยชน์ของชื่อทางการค้า | ข้าพเจ้าได้อ่านสัญญาซื้อธุรกิจและพิจารณาว่ากลุ่มกิจการได้ปฏิบัติตามวิธีการทางบัญชีที่เหมาะสม รวมถึงการประเมินวิธีการวัดมูลค่ายุติธรรมของสินทรัพย์สุทธิที่ได้มาที่ระบุได้ และตรวจสอบรายการจ่ายซื้อดังกล่าวกับใบแจ้งยอดบัญชีธนาคาร   ข้าพเจ้าได้พิจารณาคุณสมบัติ ความรู้ความสามารถ และความเป็นอิสระของผู้เชี่ยวชาญอิสระด้านการประเมินมูลค่า   ข้าพเจ้าทดสอบการระบุและการวัดมูลค่ายุติธรรมของชื่อทางการค้าที่กลุ่มกิจการได้รับมาจากการซื้อธุรกิจ และประเมินความเหมาะสมของข้อสมมติฐานที่ใช้ในการวัดมูลค่า เช่น ความเป็นไปได้ของผลการดำเนินงานของกิจการในอนาคต อัตราคิดลดและอายุการให้ประโยชน์ของชื่อทางการค้า โดยประเมินและสอบถามผู้บริหาร ในเชิงทดสอบเกี่ยวกับข้อสมมติฐานที่ใช้ในการคำนวณโดยเปรียบเทียบกับข้อมูลในอดีตประกอบกับข้อมูลจากแหล่งภายนอก   ข้าพเจ้าใช้ผู้เชี่ยวชาญด้านการประเมินมูลค่าของข้าพเจ้าในการพิจารณาความเหมาะสมของข้อสมมติฐานที่ใช้ในการคำนวณ หามูลค่ายุติธรรมของชื่อทางการค้า โดยเฉพาะอย่างยิ่ง อัตราการเติบโตของรายได้และอัตราคิดลด และคำนวณประมาณการ โดยอิสระแล้วนำผลลัพธ์มาเปรียบเทียบกับประมาณการที่ผู้บริหารได้จัดทำขึ้น  ข้าพเจ้าทดสอบการคำนวณค่าความนิยมที่เกิดขึ้นจากการซื้อธุรกิจ  ซึ่งเป็นผลต่างระหว่างมูลค่าสิ่งตอบแทนที่จ่ายซื้อทั้งหมดกับมูลค่ายุติธรรมของสินทรัพย์สุทธิที่ได้มาที่ระบุได้   จากการปฏิบัติงานดังกล่าวข้างต้น ข้าพเจ้าพบว่าข้อสมมติฐาน ที่สำคัญที่ผู้บริหารใช้ในการพิจารณามูลค่ายุติธรรมของชื่อ ทางการค้ามีความสมเหตุสมผลตามหลักฐานที่ได้รับ |

| การประเมินการด้อยค่าของค่าความนิยม |  |

| อ้างถึงหมายเหตุประกอบงบการเงินรวมข้อ 4 เรื่องประมาณการทางบัญชีที่สำคัญและการใช้ดุลยพินิจเกี่ยวกับประมาณการการด้อยค่าของค่าความนิยม และ ข้อ 14 เรื่องค่าความนิยม - สุทธิ   กลุ่มกิจการมีค่าความนิยมมูลค่า 123 ล้านบาท ณ วันที่ 31 ธันวาคม พ.ศ. 2562 กลุ่มกิจการต้องทำการทดสอบการด้อยค่าของค่าความนิยมอย่างน้อยเป็นประจำทุกปีตามข้อกำหนดในมาตรฐานการรายงานทางการเงิน สำหรับปีสิ้นสุดวันที่ 31 ธันวาคม พ.ศ. 2562 ผู้บริหารได้จัดทำการประเมินการด้อยค่าของค่าความนิยมโดย  1.	คำนวณมูลค่าที่คาดว่าจะได้รับคืนของหน่วยสินทรัพย์ ที่ก่อให้เกิดเงินสดแต่ละหน่วย โดยใช้วิธีการคิดลดกระแส เงินสด สำหรับระยะเวลา 5 ปี และคิดมูลค่าสุดท้ายด้วยอัตราการเติบโตของธุรกิจคงที่ตั้งแต่ปีที่ 5 หลังจากนั้นกระแส เงินสดจะถูกคิดลดกลับมาเป็นมูลค่าปัจจุบันโดยใช้อัตราต้นทุนถัวเฉลี่ยถ่วงน้ำหนักของเงินทุน และ  2.	เปรียบเทียบผลลัพธ์ของมูลค่าที่คาดว่าจะได้รับคืนกับมูลค่าตามบัญชีของหน่วยสินทรัพย์ที่ก่อให้เกิดเงินสดแต่ละหน่วย   จากการทดสอบการด้อยค่าประจำปี ผู้บริหารสรุปว่าไม่มีค่าเผื่อการ ด้อยค่าของค่าความนิยมที่จะต้องรับรู้เพิ่ม ณ วันที่ 31 ธันวาคม พ.ศ. 2562 | ข้าพเจ้าได้ทำความเข้าใจและประเมินวิธีการที่ใช้ในการคำนวณประมาณการกระแสเงินสด และสอบถามผู้บริหารในเชิงทดสอบต่อข้อมูลส่วนประกอบในประมาณการกระแสเงินสด รวมถึงทดสอบการคำนวณของผู้บริหาร ดังนี้  ข้าพเจ้าได้เปรียบเทียบข้อมูลในประมาณการกระแสเงินสดกับงบประมาณและแผนธุรกิจ และหลักฐานอื่นที่เกี่ยวข้องกับแผนการในอนาคต   ข้าพเจ้าได้เปรียบเทียบผลการดำเนินงานที่เกิดขึ้นจริงในปีปัจจุบันกับตัวเลขที่คาดการณ์ไว้ในปีก่อนเพื่อพิจารณาว่าผลการดำเนินงาน ที่คาดการณ์ไว้ในปีก่อนสมเหตุสมผลหรือไม่   ข้าพเจ้าประเมินอัตราการเติบโตของรายได้และอัตรากำไรขั้นต้น ในอดีตของผู้บริหารที่ใช้ในการคาดการณ์โดยการเปรียบเทียบกับตัวเลขในอดีตและการคาดการณ์สภาวะเศรษฐกิจและอุตสาหกรรม   ข้าพเจ้าได้ทดสอบตัวแปรที่นำมาใช้ในการพิจารณาอัตราคิดลด เช่น ต้นทุนเงินลงทุนของผู้ถือหุ้น และอัตราผลตอบแทนที่ไม่มีความเสี่ยง และเปรียบเทียบกับอัตราผลตอบแทนของบริษัทในกลุ่มธุรกิจเดียวกันที่จดทะเบียนในตลาดหลักทรัพย์แห่งประเทศไทย และอัตราผลตอบแทนที่ไม่มีความเสี่ยงของพันธบัตรรัฐบาล และทดสอบการคำนวณของอัตราดังกล่าว |



| เรื่องสำคัญในการตรวจสอบ | วิธีการตรวจสอบของข้าพเจ้าในเรื่องสำคัญในการตรวจสอบ |

| ข้าพเจ้าให้ความสำคัญกับเรื่องดังกล่าวเนื่องจากมีความเกี่ยวข้องกับการใช้ดุลยพินิจที่สำคัญของผู้บริหารในการประมาณการกระแสเงินสด ซึ่งอ้างอิงข้อสมมติฐานต่าง ๆ ที่มีผลมาจากการคาดการณ์สภาวะตลาดและเศรษฐกิจในอนาคต โดยข้อสมมติฐานที่สำคัญ ได้แก่ อัตราการเติบโตของรายได้ กำไรขั้นต้น และอัตราคิดลด | ข้าพเจ้าได้ทดสอบการคำนวณค่าความอ่อนไหวในของกระแสเงินสดคิดลดจากการเปลี่ยนแปลงในสมมติฐานที่สำคัญ เช่น อัตราการเติบโตของรายได้ และอัตราคิดลด   ข้าพเจ้าใช้ผู้เชี่ยวชาญด้านการประเมินมูลค่าของข้าพเจ้าในการพิจารณาความเหมาะสมของข้อสมมติฐานที่ใช้ในการคำนวณหามูลค่าที่คาดว่าจะได้รับคืนของหน่วยสินทรัพย์ที่ก่อให้เกิดเงินสด แต่ละหน่วย โดยเฉพาะอย่างยิ่งอัตราคิดลด และคำนวณประมาณการโดยอิสระแล้วนำผลลัพธ์มาเปรียบเทียบกับประมาณการ ที่ผู้บริหารได้จัดทำขึ้น  จากการปฏิบัติงานดังกล่าวข้างต้น ข้าพเจ้าพบว่าข้อสมมติฐาน ที่ผู้บริหารใช้ในการประเมินมูลค่าที่คาดว่าจะได้รับคืนของค่าความนิยม มีความสมเหตุสมผลตามหลักฐานที่ได้รับ |

|  |  |